बे आनजादनिफ्राय बे थिरांथायाव फैनो हायोदि लाइफांनि गोजौ बाहागोआव सोमजिनाय रासायनारि मुवाया एनगानाय बिखान्थिजों अगरनि थुख्रायाव हाबो आरो बेनिफ्राय आरोबाव दानसʼनाय खरʼजों बिथʼवाव हाबलाङो ।बिगियानगिरिफोरा खालामनाय माखासे आनजादनि उनाव बे बाथ्राखौ मिथिनो हानाय जादोंदि,बेबादियै लाइफांनि बारायनायाव बाहागो लानाय रासायनारि मुवाफोरा जाबाय लाइफां हरमʼन ।लाइफां हरमʼननि रोखोम :लाइफां मुलुगाव मोन बा थाखोनि हरमʼन मोननाय जायो,जेरै - - अक्सिन,जिबारेलिन,साइटʼकाइनिन,इथिलिन आरो एबसिसिक एसिद ।